Le tholetseng Mantswe ana a ka hodimo, a hlalosa seo o ke keng wa se tlosa kapa hona ho se hanela. Ha se hlatswehe hoba ha se tshila, se jwalo. Ngwana ha e le wa madi a hao, o tshwanela ho bontsha boikarabelo bo boholo ho sa kgathaletsehe hore maemo ke afe. Le ha motho e ka ba tsotsi kapa hlooho ya sekolo, ngwana ha e le wa hae, ke wa hae. Boikarabelo boo ke buang ka bona ke ba hore o hlahe phatlalatsa ho tseka seo e leng sa hao. Sena re se bona ka ho otloloha ha Lereko wa tsotsi a batla ngwana madi a hae ka mora dilemo tse leshome. Teronko e ne e mo arohantse le ngwana wa hae empa hoba a kgutle, a tseka seo e leng sa hae maemo a dumela kapa a sa dumele. Se bakileng kgobahadi ena ya taba le sona o ile a se hlola. Re boela re lemoha re le babadi hore maikutlo le dithahasello tsa botho di ka baka mathata le ditsikitlano tsa meno ho sa hlokahale. Ka hona Kharikhulamo ya naha e ntjha e kgothaletsa hore batho bohle ba tsebe ho hlwaya, ho rarolla mathata le ho etsa qeto ya ho sebedisa bokgoni ba ho nahana ka kutlwisiso le ka boiqapelo ho se tshitiso ya letho. Sena se netefaditswe ke tsela eo Karabelo a rarolotseng ditaba ka teng?